प्रियंका गांधी वाड्रा का रोल निभाने वाली एक्ट्रेस का आया बेबाक बयान, बोलीं- फिल्ममेकर डरते हैं लड़कियों को...  
प्रियंका गांधी का रोल किया था
'द एक्सिडेंटल प्राइम मिनिस्टर' थी फिल्म
बॉलीवुड के बारे में रखी ये राय
प्रियंका गांधी वाड्रा (Priyanka Gandhi Vadra) के किरदार को 'द एक्सिडेंटल प्राइम मिनिस्टर (The Accidental Prime Minister)' में निभाने वाली बॉलीवुड एक्ट्रेस अहाना कुमरा (Aahana Kumra) ने फिल्म इंडस्ड्री को लेकर बहुत ही बेबाकी से अपनी राय रखी है. अहाना ने प्रियंका गांधी वाड्रा (Priyanka Gandhi Vadra) के किरदार को निभाने के लिए छोटे बाल और साधारण लुक को अपनाया था और उनका मानना है कि इस रोल की वजह से फिल्म इंडस्ट्री उन्हें थोड़ा हटकर देखने लगेगी. अहाना कुमरा (Aahana Kumra) 'युद्ध' जैसे शो और 'लिपस्टिक अंडर माय बुर्का' में नजर आ चुकी हैं. 
A post shared by Aahana Kumra (@aahanakumra) on Feb 10, 2019 at 9:04pm PST
प्रियंका गांधी वाड्रा (Priyanka Gandhi Vadra) का किरदार बखूबी निभाने वाली अहाना कुमरा (Aahana Kumra) कहती हैं, 'लोग अकसर मुझे साधारण लड़की की तरह देखते हैं, और कई बार तो कैरेक्टर की तरह तो बिल्कुल नहीं. इसमें दिलचस्प यह है कि अलग-अलग तरह के लुक की वजह से मेरी अलग पहचान बनी हैं. मुझे अब लगता है कि फिल्म इंडस्ट्री के लोग मुझे अलग-अलग तरह के रोल देने के बारे में सोचेंगे. मुझे समझ नहीं आता कि आखिर फिल्ममेकर महिलाओं को अलग-अलग लुक देने में क्यों डरते हैं. हम ऐसे देश में रहते हैं जहां कोई भी एक-दूसरे जैसा नहीं दिखता है.'
A post shared by Aahana Kumra (@aahanakumra) on Feb 8, 2019 at 9:23am PST
'द एक्सिडेंटल प्राइम मिनिस्टर (The Accidental Prime Minister)'में प्रियंका गांधी वाड्रा (Priyanka Gandhi Vadra) बनीं अहाना मानती हैं कि पुराने जमाने की एक्ट्रेस गीता बाली, नूतन और साधना सब एकदूसरे से कितनी अलग थीं. वे कहती हैं, 'लेकिन आज के दौर में पहचानना मुश्किल है. सबके एक जैसे हेयरस्टाइल और लुक हैं...कई बार में अपनी दिलचस्पी खो बैठती हूं और मुझे लगता है कि मैंने इस लड़की को किसी दूसरी फिल्म में भी देखा है. अगर फिल्ममेकर कुछ नया करने को तैयार हैं तो लड़कियां भी लुक बदलने को तैयार हैं.'